Valge-puna-kollane trikoloor on kasutusel nii osseetide rahvuslipuna, Põhja-Osseetia Alaania Vabariigi lipuna kui ka Lõuna-Osseetia Vabariigi lipuna. Kõigil kolmel juhul on lipu mõõtmed käesoleval ajal 1:2. Värvid sümboliseerivad: valge arukust ja moraalset puhtust; punane sõjalist vaprust, õigust ja mehisust; kollane austust ja heaolu. Lõuna-Osseetias võeti lipp ametlikult kasutusele novembris 1990 ja Põhja-Osseetias oktoobris 1991.